**КОМИ РЕСПУБЛИКАСА ГРАЖДАНАÖС ВИДЗАН МЕРОПРИЯТИЕЯС НУÖДЫСЬ КОМИТЕТСА ВЕСЬКÖДЛЫСЬ**

**ЕЛЕНА МИХАЙЛОВНА ПЕРМИНОВА**

Чужис 1966 во рака тöлысся 11 лунö Коми Республикалöн Емдiн районса Зöвсьöрт посёлокын.

Вылыс тöдöмлуна. 1987 воын помалiс Москваса кооперативнöй центросоюз институт, уджсикасыс «Товароведение да абу сёян-юан тöварöн вузасьöм котыртöм».

1987 воын – Изьваса райпотребсоюзын товаровед.

1988 восянь – Сыктывкарса кооперативнöй училищеын воспитатель.

1989 восянь – Коми Респотребсоюзын, ВЛКСМ Сыктывкарса горкомлöн сöветскöй торговля техникумын ВЛКСМ комитетса секретар.

1990 восянь – Сыктывкарын СПТУ-35 спецдисциплинаяс велöдысь.

1991 восянь – «Аквилон» акционер компанияса товаровед.

1992 восянь – «Менатеп» банкын Сыктывкарса филиаллöн кредитно-финансöвöй юкöнса эксперт, веськöдлысьлы отсасьысь.

1993 восянь – «Комибанк» АКБ войтыркостса йитöдъяс да валютно-финансöвöй операцияяс веськöдланiнса бухгалтер, нуöдысь бухгалтер, нуöдысь экономист, валютно-финансöвöй операцияяс юкöнса начальник.

1996 вося ода-кора тöлыссянь – Сыктывкарын «Ухтабанк» АКБ банклöн перспективнöй сöвмöмöн веськöдланiнлöн войтыркостса йитöдъяс да валютнöй операцияяс юкöнса нуöдысь экономист.

1996 вося кöч тöлыссянь – Сыктывкарын «Ухтабанк» ФАКБ валютнöй юкöнса, валютнöй операцияяс, вкладъяс да банковскöй картаяс юкöнса начальник.

2004 восянь – Коми Республикалöн видзöдан-арталан палатаса инспектор-ревизор.

2005 восянь – Коми Республикаса йöзöс медицинскöя быть страхуйтан фондлöн финансово-экономическöй могъяс збыльмöдысь директорöс вежысь.

2006 восянь – Сыктывкарын «Москваса банк» ВАК филиал восьтöм кузя администрацияса директор, «Москваса банк» ВАК Сыктывкарса филиаллöн директор.

2010 вося урасьöм тöлысся 17 лунö Коми Республикаса Юралысьлöн тшöктöмöн индöма Коми Республикаса гражданаöс видзан мероприятиеяс нуöдысь комитетса веськöдлысь чинö.